बीबी नहर से कब्जे हटाने शुरू
पदमपुर. नहर के पीछे 30 फीट की जगह तक अतिक्रमण हटाते दुकानदार
भास्कर संवाददाता|पदमपुर
शहरीक्षेत्र के बीचोबीच गुजरने वाली नहरों को जल प्रदूषण से मुक्त करने के लिए भारतीय किसान संघ की याचिका पर ग्रीन ट्रिब्यूनल के आदेश का अब कुछ असर यहां दिखाई देने लगा है। बीबी नहर के दुकानदारों ने स्वत: ही अपने अतिक्रमण हटाने शुरू कर दिए हैं। दुकानदारों का कहना है कि वह नहर के मध्य से 30 फीट की जगह छोड़कर अपनी दुकानें तोड़ेंगे, ताकि नहर में गंदगी फैलने की कोई गुंजाईश रहे।
निशानदेहीका काम पूरा: जलसंसाधन विभाग ने नहर पर सोमवार को अतिक्रमण की जद में आई सभी दुकानों की निशानदेही की कार्रवाई पूरी कर ली। विभाग की कार्रवाई से लोगों में फिर से दहशत का माहौल है। लोगों ने विभाग की इस कार्रवाई के प्रति रोष जताया है। नहर पर बसे कुछ दुकानदारो का कहना है कि उन्होंने हाईकोर्ट से स्टे ले रखा है। ऐसे में उनकी दुकानों की निशानदेही कोर्ट की अवमानना है।
दुकानेंबचाने के लिए कलेक्टर के सामने लगाई गुहार
जलसंसाधन विभाग की निशानदेही की कार्रवाई से परेशान दुकानदारों ने कलेक्टर पीसी किशन के सामने दुकानें बचाने के लिए गुहार लगाई। पूर्व मंत्री गुरमीत सिंह कुन्नर की अगुवाई में दुकानदारों के शिष्टमंडल ने कलेक्टर को बताया कि नहर पर बसे 322 दुकानदारों में से 70 को जल संसाधन विभाग ने 99 वर्षीय लीज पर और 60 दुकानदारों ने स्टे ले रखा है। ग्राम पंचायत और नगरपालिका के अस्तित्व में आने के समय से दुकानदार वहां बसे हैं। नगर पालिका ने भी पट्टे रजिस्ट्रियां कर रखी हैं। इसके अलावा वर्षों से लीज भरी जा रही है, ऐसी स्थिति में निशानदेही पर सवालिया निशान है। नहर में गंदगी का मुद्दा ख़त्म करने के लिए दुकानदार 30 फीट जगह खाली कर रहे हैं। वहीं कलेक्टर का कहना था कि पदमपुर का मामला श्रीगंगानगर में अतिक्रमण हटाओ कमेटी के पास भेजकर रिपोर्ट मांगी हैं।
hin_Deva bho_Deva bho_Deva hin_Deva hin_Deva hin_Deva hin_Deva